Gregori Barbarigo

Gregori Yohane Barbarigo (Venezia, leo nchini Italia, 16 Septemba 1625 – Padova, 17 Juni 1697) alikuwa askofu na kardinali.

Papa Klementi XIII alimtangaza mwenye heri tarehe 16 Julai 1761 na Papa Yohane XXIII mtakatifu tarehe 26 Mei 1960.

Sikukuu yake huadhimishwa kwenye tarehe 18 JuniMartyrologium Romanum, Libreria Editrice Vaticana (2001), ISBN 88-209-7210-7

Maisha
Muda mfupi baada ya upadrisho (21 Desemba 1655) aliitwa na Papa Aleksanda VII mjini Roma akafanywa mwenyekiti wa kamati ya kuhudumia waliopatwa na tauni. Hapo alijitosa kuwatembelea, kuwasaidia na kuwazika mwenyewe.

Mwaka uliofuatwa alifanywa askofu wa Bergamo. Alikataa mashangilio, akaagiza pesa ambazo zingetumika zigawiwe kwa fukara. Halafu mwenyewe aliuza mali yake yote kuwasaidia.

Tarehe 5 Aprili 1660 alifanywa kardinali.

Tarehe 24 Machi 1664 alihamishiwa jimbo la Padova ambalo aliliongoza miaka 33 akitembelea parokia zote 320.

Mkarimu kwa wote na mgumu kwake mwenyewe, alianzisha seminari kwa malezi ya miito na shule nyingi, alifundisha katekisimu kwa watoto katika kilugha chao, aliendesha sinodi ya kijimbo na kujadiliana na mapadri wake https://www.santiebeati.it/dettaglio/58050.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 Hagiography Circle 
 St. Catholic Online

Jamii:Waliozaliwa 1625
Jamii:Waliofariki 1697
Jamii:Maaskofu Wakatoliki
Jamii:Makardinali
Jamii:Watakatifu wa Italia